Biden continuă relaţia rece cu China. A vorbit cu marii lideri ai lumii, mai puţin cu Xi Jinping.
Biden a vorbit la telefon cu Putin, Macron și Merkel. Președintele SUA nu l-a contactat pe Xi Jinping, președintele Chinei. Biden continuă relația rece cu China.
Proaspăt instalat în fotoliul de la Casa Albă, Biden a vorbit cu marii lideri ai lumii. I-a luat la rând pe Putin, Macron și Merkel, dar l-a omis, desigur, intenționat, pentru că nu se fac greșeli la nivelul ăsta, pe Xi Jinping, liderul chinez.Biden preia moștenirea lui Trump de luptă împotriva Chinei. Are de gând să se bazeze pe abordarea fostului președinte. Secretarul de Comerț a lui Biden, Gina Raimondo, intenționează să facă pași "agresivi" pentru a pedepsi statul chinez, relatează Bloomberg. China este antipatică Statelor Unite pentru lipsa de etică comercială, fiind acuzată că face concurență neloială în piața tehnologiei. Este suspectată și că se folosește de profesori, savanți și studenți din SUA drept spioni.